ঢাকা কমার্স কলেজ

ঢাকা কমার্স কলেজ বাংলাদেশের রাজধানী ঢাকা শহরের মিরপুরে অবস্থিত একটি উচ্চ মাধ্যমিক ও স্নাতকোত্তর কলেজ। ১৯৮৯ সালে প্রতিষ্ঠিত এটি ঢাকা মহানগরীর প্রথম কলেজ যা বাণিজ্য বিশেষায়িত। শিক্ষার্থীরা বাংলা ও ইংরেজি উভয় মাধ্যমেই শিক্ষা গ্রহণ করে। এই কলেজের মূল প্রতিষ্ঠাতা হলেন অধ্যাপক কাজী নুরুল ইসলাম ফারুকী। এই কলেজটি "ডিসিসি" নামেও পরিচিত। ২০১২ সালে ঢাকা কমার্স কলেজকে বাংলাদেশের সেরা বেসরকারী কলেজ হিসাবে ভূষিত করা হয়েছিল। ২০১৭, ১৮, ২০১৯ সালে জাতীয় বিশ্ববিদ্যালয়ের অধিভুক্ত কলেজ গুলোর মধ্যে জাতীয় পর্যায়ে সেরা বেসরকারী কলেজ নির্বাচিত হয়। ২০১৯–২০২০ সেশনে বিজ্ঞানের জন্যও উচ্চমাধ্যমিক কোর্স শুরু করা হয়েছে। বাংলাদেশের অন্যতম সেরা ও ঐতিহ্যবাহী কলেজ হিসেবে ঢাকা কমার্স কলেজ বেশ সুপরিচিত। 
মিরপুর জাতীয় চিড়িয়াখানা রোডে রাইনখোলা বাজার সংলগ্ন স্থানে অবস্থিত। 
উচ্চ মাধ্যমিক (এইচএসসি) তে ভর্তির আবেদনের ক্ষেত্রে 
কমার্স থেকে এস.এস.সি পরীক্ষায় ন্যূনতম জিপিএ -৩.৫০ এবং সাইন্স -এ ৪.৫০ থাকতে হয়। এই কলেজে বাংলা ও ইংরেজি মাধ্যমে পড়াশোনা করানো হয়। । অনার্স কোর্সে ভর্তি হওয়ার জন্য জাতীয় বিশ্ববিদ্যালয়ের নীতিমালা অনুযায়ী ভর্তি পরীক্ষার মাধ্যমে ভর্তি করা হয়। অনার্স বিষয় গুলো হচ্ছে: 
<nowiki>*</nowiki>বাংলা 
<nowiki>*</nowiki>ইংরেজি 
<nowiki>*</nowiki>মার্কেটিং 
<nowiki>*</nowiki>ফিনান্স 
<nowiki>*</nowiki>হিসাব বিজ্ঞান 
<nowiki>*</nowiki>ব্যবস্থাপনা 
<nowiki>*</nowiki>অর্থনীতি 
<nowiki>*</nowiki>বিবিএ প্রফেশনাল 
<nowiki>*</nowiki>সিএসই অনার্স 
মাস্টার্স কোর্স গুলো হচ্ছে: 
<nowiki>*</nowiki>ইংরেজি 
<nowiki>*</nowiki>মার্কেটিং 
<nowiki>*</nowiki>ফিনান্স 
<nowiki>*</nowiki>হিসাব বিজ্ঞান 
<nowiki>*</nowiki>ব্যবস্থাপনা 
<nowiki>*</nowiki>অর্থনীতি 
<nowiki>*</nowiki>এমবি প্রফেশনাল 
কলেজের দাপ্তরিক, একাডেমিক ও অন্যান্য সহায়ক কার্যক্রম সমূহ সম্পাদনের জন্য ২ টি সুবৃহৎ ভবন রয়েছে। এর মধ্যে একটি ভবন ১১ তলা বিশিষ্ট অপরটি ১২ তলা বিশিষ্ট। ১১ তলা ভবনটি পূর্ব পাশে অবস্থিত এবং এতে মোট রুম রয়েছে ৫০ টি। আর ১২ তলা ভবনটি দক্ষিণ পাশে অবস্থিত এবং এতে রুম রয়েছে ৭০ টি। কলেজের নিজস্ব অডিটোরিয়াম রয়েছে।কাজী ফারুকী অডিটোরিয়ামে প্রায় ১৬০০ টি আসন রয়েছে।
কলেজের ১১ তলা ভবনের ৪র্থ তলায় কলেজটির গ্রন্থাগার অবস্থিত। গ্রন্থাগারটি সিলেবাস ভিত্তিক বইয়ের পাশাপাশি অন্যান্য জ্ঞানমূলক বইয়ের সমন্বয়ে গঠিত। গ্রন্থাগারে ৩,০০০ বই রয়েছে। লাইব্রেরীটি সকল শিক্ষার্থীর জন্য উন্মুক্ত হলেও শুধু কার্ডধারী শিক্ষার্থীরাই বই বাসায় নিয়ে যেতে পারে। গ্রন্থাগারটি শীতাতপ নিয়ন্ত্রিত।
কলেজটিতে শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
ল্যাব শুধু কার্ডধারী শিক্ষার্থীরাই ব্যবহার করতে পারে।
এই কলেজের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত।
শিক্ষার্থীদের সকল ধরনের পরীক্ষা গ্রহণের জন্য পৃথক পরীক্ষা কক্ষ রয়েছে। পরীক্ষা কক্ষগুলো প্রথম ভবনের ১০ম ও ১১তম তলায় অবস্থিত।
এই কলেজে অধ্যায়নরত শিক্ষার্থীদের ক্লাসে অংশগ্রহণের জন্য নির্ধারিত ড্রেস কোড রয়েছে।
কলেজের প্রয়োজনীয় নোটিশ কলেজের নোটিশ বোর্ডে ও কলেজ গেটে টাঙিয়ে দেয়া হয়। এছাড়াও www.dcc.com.bd তে দেয়া হয়। শিক্ষার্থীদের মোবাইলে এসএমএস করে জানিয়ে দেয়া হয়।
কলেজে অধ্যয়নরত শিক্ষার্থীদের প্রতি সাময়িকের ফল সরাসরি অভিভাবকদের হাতে প্রদান করা হয়। প্রতি সাময়িক শেষে অভিভাকদের সঙ্গে মতবিনিময় সভা অনুষ্ঠিত হয়। এবং ফলাফল উন্নতিতে করণীয় বিষয় পর্যালোচনা করা হয়। এছাড়া বছরের বিভিন্ন সময়ে অভিভাবক ও শিক্ষার্থীদের সঙ্গে বিভিন্ন ধরনের মতবিনিময় সভার আয়োজন করা হয়।
বিদেশে উচ্চ শিক্ষা : এই কলেজে অধ্যয়নরত কোনো শিক্ষার্থী যদি ক্রেডিট ট্রান্সফার করতে চায় তাহলে জাতীয় বিশ্ববিদ্যালয়ের নীতিমালা অনুযায়ী ক্রেডিট ট্রান্সফার করতে পারে।